stanford-oval/wikipedia huggingface dataset:
1966 בקולנוע
נולדו

13 בינואר – פטריק דמפסי, שחקן אמריקני
24 בפברואר – בילי זיין, שחקן קולנוע ובמאי, אמריקני
8 באפריל – רובין רייט, שחקנית קולנוע אמריקנית
9 באפריל – סינת'יה ניקסון, שחקנית אמריקנית
26 במאי – הלנה בונהם קרטר, שחקנית קולנוע אנגלייה
8 ביוני – ג'וליאנה מרגוליס, שחקנית קולנוע יהודייה-אמריקנית
19 ביוני – סמואל וסט, שחקן קולנוע ותיאטרון ובמאי תיאטרון בריטי
22 ביוני – עמנואל סנייה, שחקנית קולנוע צרפתייה
27 ביוני – ג'יי ג'יי אברהמס, מפיק, במאי קולנוע וטלוויזיה, שחקן, מלחין ותסריטאי אמריקני
28 ביוני – ג'ון קיוזק, שחקן אמריקני
11 ביולי – גרג גרונברג - שחקן טלוויזיה וקולנוע אמריקני יהודי
14 ביולי – מת'יו פוקס, שחקן אמריקני
14 באוגוסט – האלי ברי, שחקנית קולנוע אמריקנית
2 בספטמבר – סלמה הייק, שחקנית קולנוע, במאית ומפיקה מקסיקנית-אמריקנית
9 בספטמבר – אדם סנדלר, שחקן, קומיקאי, תסריטאי, מפיק ומוזיקאי אמריקני-יהודי
2 בנובמבר – דייוויד שווימר, שחקן קולנוע וטלוויזיה יהודי אמריקני
17 בנובמבר – סופי מרסו, שחקנית קולנוע צרפתייה
8 בדצמבר – דובר קוסאשווילי, במאי קולנוע, תסריטאי ושחקן ישראלי.
21 בדצמבר – קיפר סאת'רלנד, שחקן קולנוע וטלוויזיה אמריקני
נפטרו

1 בפברואר – באסטר קיטון, שחקן ובמאי ראינוע קומי אמריקאי
18 בפברואר – רוברט רוסן, במאי, תסריטאי ומפיק קולנוע אמריקני
19 ביוני – אד וין, קומיקאי ושחקן קולנוע אמריקאי
23 ביולי – מונטגומרי קליפט, שחקן קולנוע אמריקאי
3 באוגוסט – לני ברוס, קומיקאי אמריקאי
13 באוקטובר – קליפטון וב, שחקן אמריקאי
15 בדצמבר – וולט דיסני, מפיק סרטי אנימציה, אנימטור ומייסד החברה אולפני חברת וולט דיסני
סרטים נוספים

אלפי
באטמן
ג'נגו
הטוב, הרע והמכוער
הטל צל ענק
המסך הקרוע
חנות ברחוב הראשי
יצרים
לחופש נולדה
ללא מוצא
מאדאם X
מבצע קהיר
מוישה ונטילטור
פורטונה
פיצוץ בחצות
פרסונה
שני קוני למל
ראו גם

1966 בטלוויזיה
1965 בקולנוע
1966
1967 בקולנוע
שנים בקולנוע
סרט קולנוע
האלי ברי
דייוויד שווימר
הטוב, הרע והמכוער
תל דלית

| --- | --- |

תל דלית מבט מצפון, ניתן להבחין בערוץ נחל נבלט ובסוללה שהקיפה את התל
 שמות נוספים:  חרבת ראס א-דליה
 היסטוריה
 תקופות:  תקופת הברונזה הקדומה
 סוג:  תל ארכאולוגי
 מיקום
 מדינה:  ישראל 
 קואורדינטות:  31°58′35″N 34°58′10″E﻿ / ﻿31.976388888889°N 34.969444444444°E﻿ / 31.976388888889; 34.969444444444
 he
 
תל דלית (בערבית: חרבת ראס א-דליה) הוא תל ארכאולוגי המכיל שרידי עיר מתקופת הברונזה הקדומה וכן שרידי מתקנים חקלאיים מתקופות מאוחרות יותר.
התל נמצא מצפון למתקן אדם וממזרח למושב בית נחמיה. חשיבותו של התל היא בעובדה שאחרי נטישת העיר לא התקיים על התל ישוב ושרידי העיר לא נפגעו על ידי בנייה בתקופות מאוחרות יותר.
השכבות בתל

החוקרים הבחינו בחמש שכבות קיום בתל ובסביבתו:
Early EB I: אתר פתוח ממנו התגלו שרידים מועטים בלבד.
Late EB I: באתר התקיים כפר.
EB II: באתר הוקמה עיר מבוצרת.
EB III: אתר פתוח קטן.
התקופה הביזנטית: בתקופה זו עובד התל וסביבתו והיישוב התקיים על שלוחה מערבית לו.
הישוב בתקופת הברונזה הקדומה

העיר שכנה בראש כיפת סלע גיר בגובה 164 מטר מעל פני הים בגבול שבין השפלה הפנימית להדום השומרון ומעל לשניים מיובלי נחל נבלט השייך לאגן הניקוז של נחל איילון והתקיימה כ 400 שנה.
בשיאה שטחה היה כ-30 עד 40 דונם ולהערכת החוקרים הכילה כ 130 בתים והתגוררו בה כ 800 בני אדם, היא הייתה מוקפת בחומה והשתרעה בעיקר על פסגת התל ועל מדרגת סלע מצפון לו.
החוקרים העריכו שהמבנים המרכזיים בעיר היו על פסגת התל וכיום הם מכוסים בגלי אבנים ואילו הכניסה הראשית לעיר הייתה בפינה הצפון מערבית של המדרגה הצפונית.
מסביב לעיר השתרעו שטחי החקלאות שלה, להערכת החוקרים תושבי העיר עיבדו שטח של כ 11,000 דונם המחולקים לגידולים שונים על פי המסלע וסוג הקרקע, בשטחים הטרשיים גידלו בעיקר גפנים, בכיסי הטרה רוסה גודלו זיתים ובפשט אפיק נחל נבלט גודלו דגנים, התושבים גידלו גם עזים, כבשים, בקר, חזירים, כלבים וחמורים וצדו צבאים, אילי הכרמל, יחמורים ואילים אדומים (אייל אציל) באתר נמצאו גם מעט שרידי חזיר והיפופוטם.
אזורי העיבוד החקלאיים והישוב עצמו היו מוקפים בחורש של אלון מצוי ואורן ירושליםשהפריד בינו ובין היישובים הסמוכים, אפק, תל ברקת, מודיעין, תל גימזו ותל גזר.
התושבים קיימו קשרי מסחר עם סביבתם הקרובה והרחוקה ויבאו דגים, נחושת, כלי בזלת וביטומן.
כמו יישובים רבים בתקופתה נעזבה העיר בסיום תקופת ה EB II מסיבה לא ידועה, לדעת החוקרים נעזבה בצורה שלווה (כלומר לא כתוצאה ממלחמה או אסון טבע פתאומי).
לא ברור מאיפה הביאו התושבים מים לצורכי החיים, כיום אין בסביבות האתר מקור מים קבוע וכן לא אותרו בריכות לאגירת מי גשמים.
הישוב בתקופה הביזנטית

בתקופה הביזנטית שכן באתר כפר על גבי השלוחה ממערב לעיר מתקופת הברונזה ושטחי העיבוד שלו כללו את האזור שבו שכנה העיר, בתקופה זו נעלם ככל הנראה כמעט לחלוטין חורש האלון והאזור היה מיושב בצפיפות על ידי כפרים, חוות ומנזרים.
במלחמת העצמאות

ערב ההפוגה השנייה ניסה גד 44 מחטיבת קרייתי להרחיב את השטח שבידי מדינת ישראל מזרחה ועל ידי כך להרחיק את עמדות הלגיון הירדני מהשטח שנכבש במבצע דני, למנוע התקפת נגד ולקטוע את הדרך שקישרה בין בית סירא למזרח השפלה (בית סירא- נעלין- בודרוס - חדיתה ובודרוס - בית נבלא).
בלילה שבין ה 17-18/06 החל הגדוד להפגיז את הכפר בודרוס ובחיפוי האש הארטילרית תפסו לוחמי הגדוד את תל דלית והתבצרו בו.
עם שחר התגלו ריכוזי אויב כמה מאות מטרים מעמדות הגדוד והחלה התקפת נגד על ידי מחלקת שריוניות של הלגיון הירדני.
ההתקפה נהדפה באש מרגמות וקו המגע שבין תל דלית לכפר בודרוס הפך לאחר הסכמי שביתת הנשק לקו הירוק.
המחקר הארכאולוגי

התל נסקר לראשונה בשנת 1975 במסגרת סקר מפת לוד ונערכו שלוש עונות חפירה החל משנת 1978 על ידי משלחת מאוניברסיטת תל אביב בראשות פרופ' רם גופנא ומאוניברסיטת ביילור טקסס.
לקריאה נוספת

Gophna, R. 1996. Excavations at Tel Dalit. Tel Aviv
“Tel Dalit - 1978 / תל דלית - 1978.” Hadashot Arkheologiyot / חדשות ארכיאולוגיות, סז/סח, 1978, pp. 29–31. JSTOR, www.jstor.org/stable/23476762. Accessed 25 Jan. 2020.
הערות שוליים

↑  עירון לובין, אתרים נבחרים בתקופת הברונזה הקדומה, תקופת הברזל 2 והתקופה הביזנטית בצפון שפלת יהודה
↑  ליפשיץ, נ., תנאי הצומח והתנאים המקרואקלמיים של ישראל בתקופות פרהיסטוריות ופרוטוהיסטוריות
↑  בודרוס, באתר אתרי מלחמת העצמאות, ‏נדלה 16/07/21
תצלום אווירי של תל דלית, בתצלום ניתן להבחין בחומת העיר, ברגמים (ערימות אבנים) המכסות את שרידי הבניינים, בטרסות חקלאיות ובתעלות קשר ולחימה מהמאה ה-20.
תנין, נימוסים כבר למדת?

| --- | --- |

כרזת הסדרה
 סוגה:  הנפשה, אינטראקטיביות
 יוצרים:  איתן לונג
 כותבים:  רוברט רמירז
 בימוי:  רוברט רמירז
 מדבבים:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  20
 הפקה
 חברת הפקה:  .OddBot Inc
 מוזיקה:  טוד קינון
 אורך פרק:  כ-2 דקות
 שידור
 רשת שידור:  ערוץ דיסני (כחלק מרצועת השידור "פלייהאוס דיסני")
 רשת שידור בישראל:  ערוץ דיסני ישראל
 תקופת שידור מקורית:  21 ביוני 2008 – 24 באוקטובר 2009
 תקופת שידור בישראל:  2010 – 2012
 קישורים חיצוניים
 אתר רשמי
 דף התוכנית ב-IMDb
תנין, נימוסים כבר למדת? (באנגלית: ?Can You Teach My Alligator Manners, "אתה יכול ללמד את התנין שלי נימוסים?") היא סדרת טלוויזיה מונפשת אינטראקטיבית אמריקאית לילדים, אשר נוצרה על ידי איתן לונג והופקה על ידי .OddBot Inc. הסדרה בוימה ונכתבה על ידי רוברט רמירז.
לסדרה הופקו שתי עונות שכל אחת מהן כוללת עשרה פרקים באורך 2 דקות. בארצות הברית הפרקים שודרו בערוץ דיסני כחלק מרצועת השידור "פלייהאוס דיסני", כאשר פרק הבכורה שודר ב-21 ביוני 2008 ופרק הסיום שודר ב-24 באוקטובר 2009. בישראל הסדרה שודרה בדיבוב עברי בערוץ דיסני בין השנים 2010–2012.
ב-14 בפברואר 2011 הסדרה החלה להיות משודרת בשידורים חוזרים בארצות הברית בדיסני ג'וניור, ובשל כך נוצר לה עמודה באתר האינטרנט הרשמי של הערוץ. בעמודה היה ניתן להדפיס דפי צביעה ופעילויות בהשראת הסדרה.
תקציר העלילה

הסדרה עוקבת אחר ילד צעיר בשם מייקי, שיש לו תנין מחמד בשם אל שלא יודע להתנהג כראוי. בכל פרק מייקי נעזר בצופים על מנת ללמד את אל נימוסים והליכות במגוון מקומות ומצבים.
מדבבים

הדיבוב העברי בוים על ידי אפרת קרצמן והופק על ידי אסנת סדן.
| שם הדמות | מדבב/ת באנגלית | מדבב/ת בעברית |
| --- | --- | --- |
| מייקי | קולין פורד (אנגלית אמריקאית) קורי ברמן-וורטינגטון (אנגלית בריטית) | ברק ברויטמן |
| אל | רוב פאולסן | ניר רון |
בנוסף דיבבה בדיבוב העברי עדי קוזלובסקי.
הערות שוליים

↑  Cool websites and resources for elementary schools, באתר Chester is Cool
↑  תנין, נימוסים כבר למדת?, במיזם "אישים" לתיעוד היצירה הישראלית
המופע של אנדי גריפית'

| --- | --- |

 סוגה:  דרמה, קומדיה
 יוצרים:  שלדון ליאונרד, ארון רובן
 שחקנים:  אנדי גריפית' רון הווארד דון נוטס אלינור דונהו
 ארץ מקור:  ארצות הברית
 שפות:  אנגלית 
 מספר עונות:  8
 מספר פרקים:  249
 תוכנית המשך:  גומר פייל 
 הפקה
 מפיקים בפועל:  שלדון לאונרד, דני תומאס 
 טכניקת צילום:  מצלמה יחידה 
 אורך פרק:  25 -26 דקות
 שידור
 רשת שידור:  CBS
 תקופת שידור מקורית:  1960–1968
 קישורים חיצוניים
 דף התוכנית ב-IMDb
 
המופע של אנדי גריפית' (באנגלית: Andy Griffith Show) היא סדרת טלוויזיה אמריקאית קומית-דרמטית ששודרה במסגרת CBS בין אוקטובר 1960 לאפריל 1968. ב-2002, פרסם מגזין הטלוויזיה TV Guide רשימה של 50 תוכניות הטלוויזיה הגדולות של כל הזמנים, ודרג את "המופע של אנדי גריפית'" במקום התשיעי. הסדרה הניבה סדרת בת: "מייברי אר.אף.די."(אנ').
פירוט כללי

אנדי גריפית' משחק שריף אלמן בעיירה הקטנה מייבורי שבצפון קרוליינה, חייו מסתבכים עם סגנו חסר הכישרון אך בעל הכוונות הטובות ברני פייפ (דון נוטס), דודתו הרווקה ועקרת הבית דודה בי (פרנסס בוויאר), ובנו הצעיר אופי (רון הווארד). אליהם מצטרפים אנשי העיירה, מכרים, וחברות זמניות שמסבכות עוד יותר את חייו.
הסדרה זכתה להצלחה רבה, ולעולם לא ירדו מתחת למקום השביעי במדד נילסן, כאשר העונה האחרונה סיימה במקום הראשון. אף שהסדרה וגריפית' לא זכו בפרסים, שחקני משנה זכו בשישה פרסי אמי. שידורים חוזרים עדיין נפוצים ברחבי ארצות הברית, והסרטים ניתנים לקניה בדי וי די.
אליפות וימבלדון 1931

| --- | --- |
 ענף:  טניס 
 תקופת התחרות:  22 ביוני 1931 – 4 ביולי 1931 (13 ימים) 
 מספר תחרות:  51 
 עיר מארחת:  אצטדיוני הטניס בווימבלדון 
 זוכה:  גברים:סידני ווד (ארצות הברית) נשים:סילי אאוסם (גרמניה) זוגות גברים: ג'ורג' לוט/ג'ון ואן רין (ארצות הברית) זוגות נשים:פיליס מודפורד/דורותי ברון (הממלכה המאוחדת) זוגות מעורבים: ג'ורג' לוט/אנה הרפר (ארצות הברית)
 
 → אליפות וימבלדון 1930 אליפות וימבלדון 1932 ← 
 
אליפות וימבלדון 1931 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
ג'ורג' לוט מארצות הברית זכה בתואר אלוף בתחרות זוגות הגברים וזוגות המעורבים. הטניסאיות אמריקאיות הלן וילס ואליזבת ריין שבמהלך השנים זכו בתארים רבים לא הגיעו לווימבלדון לתחרויות 1931.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. ביל טילדן (ארצות הברית ארצות הברית), מנצח התחרות בשנה הקודמת, לא השתתף. לקראת התחרות המשתתפים החזקים דורגו כדלקמן:
ז'אן בורוטרה (צרפת צרפת), מנצח תחרויות 1924 ו-1926 הודח בחצי הגמר
אנרי קושה (צרפת צרפת), מנצח תחרויות 1927 ו-1929, הודח בסבב הראשון
פרנק שילדס (ארצות הברית ארצות הברית), הגיע למשחק הגמר
כריסטיאן בוסי (צרפת צרפת), הודח בסיבוב הרביעי
פרד פרי (בריטניה בריטניה), הודח בחצי הגמר
באני אוסטין (בריטניה בריטניה), הודח ברבע הגמר
סידני ווד (ארצות הברית ארצות הברית), ניצח בתחרות
ג'ירו סאטו (יפן יפן), הודח ברבע הגמר.
לגמר התחרות הגיעו האמריקאים סידני ווד ופרנק שילדס. בשל פציעתו של פרנק שילדס ובהתאם לבקשת איגוד הטניס האמריקאי הוא לא התייצב למשחק (האיגוד חשש שפרנק שילדס לא יהיה כשיר למשחקי גביע דייוויס שהיו צריכים להתקיים במחצית יולי). כתוצאה מכך, סידני ווד זכה בתחרות ללא משחק הגמר, המקרה היחיד בהיסטוריה של וימבלדון. ווד זכה בתואר בגיל 19 (הוא החל לשחק בווימבלדון כאשר היה בן 15 בלבד).
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. הלן וילס ארצות הברית ארצות הברית שזכתה בתחרות בשנים 1927–1930 לא השתתפה בתחרות. כמו בתחרות הגברים, 8 טניסאיות זכו לדירוג:
סילי אאוסם (גרמניה גרמניה), זכתה בתחרות
בטי נאטהול (בריטניה בריטניה), הודחה ברבע הגמר
סימון מאתיה (צרפת צרפת), הודחה בחצי הגמר
הילדה קראווינקל (גרמניה גרמניה), הפסידה בגמר
לילי דה אלברס (ספרד 1931 ספרד), הודחה בסיבוב השלישי
הלן ג'ייקובס (ארצות הברית ארצות הברית), הודחה בחצי הגמר
פיליס מודפורד (בריטניה בריטניה), הודחה בסיבוב השלישי
איילין ויטינסגטול (בריטניה בריטניה), הודחה בסיבוב הרביעי
במשחק הגמר סילי אאוסם (גרמניה גרמניה) ניצחה את הילדה קרנווינקל (גרמניה גרמניה) בשתי מערכות.
התחרות > תחרות זוגות גברים

בתחרות השתתפו 64 זוגות. כמו בשנה שעברה 4 זוגות דורגו.
ג'ורג' לוט וג'ון ואן רין (ארצות הברית ארצות הברית), מנצחי התחרות
ז'אק בריניון ואנרי קושה (צרפת צרפת), מנצחי תחרות 1928, הפסידו בגמר
פאטריק יוז ופרד פרי (בריטניה בריטניה), הודחו בחצי הגמר
איאן קולינס וקולין גרגורי (בריטניה בריטניה), הודחו ברבע הגמר
במשחק הגמר נפגשו ג'ורג' לוט וג'ון ואן רין (ארצות הברית ארצות הברית) עם ז'אק בריניון ואנרי קושה (צרפת צרפת) וניצחו אותם ב-5 מערכות. לג'ון ואן רין זה היה הניצחון השלישי ברציפות בתחרות זו (אומנם הפעם עם פרטנר אחר).
התחרות > תחרות זוגות נשים

בתחרות השתתפו 48 זוגות. מנצחי תחרות 1930 הלן וילס ואליזבת ריין (ארצות הברית ארצות הברית) לא השתתפו. 4 זוגות קיבלו דירוג:
איילין ויטינגסטול ובטי נאטהול (בריטניה בריטניה), הודחו בחצי הגמר
סילי אאוסם והילדה קרנווינקל (גרמניה גרמניה), הודחו בסיבוב השני
פיבי ווטסון ופגי מישל (בריטניה בריטניה), הודחו ברבע הגמר
דוריס מטקסה (צרפת צרפת) וז'וזאן סיגאר (בלגיה בלגיה), הפסידו בגמר
במשחק הגמר פיליס מודפורד ודורותי ברון (בריטניה בריטניה), שלא היו מדורגות, שיחקו נגד דוריס מטקסה (צרפת צרפת) וז'וזאן סיגאר (בלגיה בלגיה) וניצחו אותן ב-3 מערכות.
התחרות > תחרות זוגות מעורבים

בתחרות השתתפו 80 זוגות. מנצחי תחרות 1930 ג'ק קרופורד (אוסטרליה אוסטרליה) ואליזבת ריין (ארצות הברית ארצות הברית) לא השתתפו. 4 זוגות קיבלו דירוג:
אנרי קושה (צרפת צרפת) ואיילין ויטינגסטול (בריטניה בריטניה), הודחו ברבע הגמר
פט ספנס (דרום אפריקה (1928–1994) דרום אפריקה) ובטי נאטהול (בריטניה בריטניה), הודחו בחצי הגמר
ורנון קירבי (דרום אפריקה (1928–1994) דרום אפריקה) וז'וסאן סיז'אר (בלגיה בלגיה), הודחו בחצי הגמר
פט יוז וארמינטרוד הרבי (בריטניה בריטניה), הודחו ברבע הגמר
במשחק הגמר השתתפו זוגות שלא זכו בדירוג: ג'ורג' לוט ואנה הרפר (ארצות הברית ארצות הברית) שיחקו נגד איאן קולינס וג'ואן רידלי (בריטניה בריטניה) וניצחו אותם בשתי מערכות. לג'ורג' לוט זה היה התואר השני באליפות זו.
סידני ווד, מנצח תחרות הגברים
סילי אאוסם, מנצחת תחרות הנשים
אליפות וימבלדון 1933

| --- | --- |
 ענף:  טניס 
 תקופת התחרות:  26 ביוני 1933 – 8 ביולי 1933 (13 ימים) 
 מספר תחרות:  53 
 עיר מארחת:  אצטדיוני הטניס בווימבלדון 
 זוכה:  גברים:ג'ק קרופורד (אוסטרליה) נשים:הלן וילס (ארצות הברית) זוגות גברים: ז'ק בריניון/ז'אן בורוטרה (צרפת) זוגות נשים:סימון מתייה (צרפת) ואליזבת ריין (ארצות הברית) זוגות מעורבים: הילדה קרנווינקל/גוטפריד פון קארם (גרמניה)
 
 → אליפות וימבלדון 1932 אליפות וימבלדון 1934 ← 
 
אליפות וימבלדון 1933 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
אלזוורת' ויינס (ארצות הברית ארצות הברית), מנצח תחרות 1932, הפסיד בגמר
ג'ק קרופורד (אוסטרליה אוסטרליה), מנצח התחרות
אנרי קושה (צרפת צרפת), מנצח תחרויות 1927, 1929 הודח בחצי הגמר
באני אוסטין (בריטניה בריטניה), הודח ברבע הגמר
קליפורד סאטר (ארצות הברית ארצות הברית), הודח בסיבוב הרביעי
פרד פרי (בריטניה בריטניה), הודח בסיבוב השני
ג'ירו סאטו (יפן יפן), הודח בחצי הגמר
הארי לי (בריטניה בריטניה), הודח בסיבוב הרביעי
במשחק הגמר אלזוורת' ויינס (ארצות הברית), מנצח תחרות 1932, נפגש עם ג'ק קרופורד (אוסטרליה) והפסיד לו ב-5 מערכות. בשנה זו ג'ק קרופורד ניצח גם באליפות צרפת הפתוחה ובאליפות אוסטרליה הפתוחה, אך הפסיד בגמר אליפות ארצות הברית הפתוחה.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:
הלן וילס (ארצות הברית ארצות הברית), מנצחת תחרויות 1927-1930 ו-1931-1932, ניצחה גם השנה
דורותי ראונד (בריטניה בריטניה), הפסידה בגמר
פגי סקריבן (בריטניה בריטניה), הודחה ברבע הגמר
סימון מתייה (צרפת צרפת), הודחה ברבע הגמר
הלן ג'ייקובס (ארצות הברית ארצות הברית), הודחה בחצי גמר
הילדה קרנווינקל (גרמניה הנאצית (1935–1945) גרמניה), הודחה ברבע הגמר
ידביגה אנדז'ייובסקה (פולין פולין), הודחה בסיבוב השלישי
לולט פאיו (שווייץ שווייץ), הודחה ברבע הגמר
במשחק הגמר הלן וילס (ארצות הברית) ניצחה את דורותי ראונד (בריטניה) ב-3 מערכות. בכך היא זכתה בתואר בפעם השישית.
התחרות > תחרות זוגות גברים

בתחרות השתתפו 64 זוגות. כמו בשנה שעברה 4 זוגות דורגו.
זא'ק בריניון וז'אן בורוטרה (צרפת צרפת), מנצחי תחרות 1932, מנצחי התחרות
אלסוורת' ויינס וקייט גלדהיל (ארצות הברית ארצות הברית), הודחו בסיבוב הראשון
פטריק יוז ופרד פרי (בריטניה בריטניה), הודחו ברבע הגמר
נורמן פרקהרסון וורנון קירבי (דרום אפריקה (1928–1994) דרום אפריקה), הודחו בחצי הגמר
במשחק הגמר זא'ק בריניון וז'אן בורוטרה (צרפת) שיחקו נגד רוסוקה נונוי וג'ירו סאטו (יפן) שלא היו מדורגים וניצחו אותם ב-4 מערכות. זה היה הניצחון השני ברציפות של הזוג הצרפתי. לז'ק בריניון זה היה הניצחון ה-4 בתחרות זוגות גברים בווימבלדון.
התחרות > תחרות זוגות נשים

בתחרות השתתפו 48 זוגות. מנצחות תחרות 1932 דוריס מטקסה (צרפת) וז'וסאן סיז'אר (בלגיה) לא השתתפו. 4 זוגות קיבלו דירוג:
סימון מתייה (צרפת צרפת) ואליזבת ריין (ארצות הברית ארצות הברית), מנצחות התחרות
מרי הילי ודורותי ראונד (בריטניה בריטניה), הודחו ברבע הגמר
פגי סקריבן (בריטניה בריטניה) וז'וזאן סיגאר (בלגיה בלגיה), הודחו בסיבוב השלישי
איילין ויטינגסטול ובטי נאטהול (בריטניה בריטניה), הודחו ברבע הגמר
במשחק הגמר סימון מאתיה (צרפת) ואליזבת ריין (ארצות הברית) שיחקו נגד פרדה ג'יימס ובילי יורק (בריטניה) שלא היו מדורגות וניצחו אותן ב-3 מערכות.
התחרות > תחרות זוגות מעורבים

בתחרות השתתפו 80 זוגות. 4 זוגות קיבלו דירוג:
אנריקה מאייר (ספרד 1931 ספרד) ואליזבת ריין (ארצות הברית ארצות הברית), מנצחי תחרות 1932, הודחו ברבע הגמר
ז'אן בורוטרה (צרפת צרפת) ובטי נאטהול (בריטניה בריטניה) הודחו ברבע הגמר
פטריק יוז (בריטניה בריטניה) והלן וילס (ארצות הברית ארצות הברית), הודחו ברבע הגמר
נורמן פרקוהרסון (דרום אפריקה (1928–1994) דרום אפריקה) ומרי הילי (בריטניה בריטניה), הפסידו בגמר
במשחק הגמר הילדה קרנווינקל וגוטפריד פון קראם (גרמניה) שלא היו מדורגים שיחקו נגד נורמן פרקוהרסון (דרום אפריקה) ומרי חילי (בריטניה) וניצחו אותם בשתי מערכות.
ג'ק קרופורד, מנצח תחרות הגברים
הלן וילס, מנצחת תחרות הנשים
אוגמנטציה (פרמקולוגיה)

אוגמנטציה (מאנגלית Augmentation - מילה ממקור לטיני) היא שיטה פרמקולוגית בשימוש בפסיכיאטריה, ולפעמים בעוד תחומי רפואה, שמשמעותה הוספתן של אחת או לפעמים יותר תרופות מסוג אחר כדי להגביר את התועלת הטיפולית המושגת בתרופה אחת.
בפסיכופרמקולוגיה מבדילים אותה מטיפול משולב אחר (combination therapy) מכיוון שבמקרה האוגמנטציה משלבים עם התרופה העיקרית תרופות שנועדו למחלות או מצבים פתולוגיים אחרים. התרופה שנוספה נקראת "אוגמנטטיבית" או "אדג'ובנטית". לדוגמה:
בדיכאון - הוספת תרופה אנטיפסיכוטית לא טיפוסית לתרופה נוגדת הדיכאון מקבוצת SSRI
בסכיזופרניה - הוספת אסטרוגן לאדם המטופל בתרופה אנטיפסיכוטית
בהפרעה טורדנית-כפייתית - הוספת תרופה אנטיפסיכוטית, קלומיפרמין או תרופה מקבוצת SNRI לאדם המטופל בתרופות מקבוצת SSRI
במחלת פרקינסון - הוספה לטיפול האנטיפרקינסוני של תרופה אנטגוניסטית של קולטן אדנוזיני A2A
בפרמקולוגיה המונח "אוגמנטציה" משמש לפעמים טיפולים המגבירים את ריכוזו של חומר מסוים בגוף. למשל, כשאצל חולה מסוים קיים מחסור בהורמון, אנזים או חומר אנדוגני אחר. לדוגמה:
הוספת מעכב דקרבוקסילאז של L-DOPA ‏ (DDCIs) לטיפול בלבודופה (L-DOPA) על מנת להפחית את הקונוורסיה של L-DOPA מחוץ למוח.
הוספת אלפא-1 אנטיטריפסין אצל אדם שיש לו חוסר באלפא 1 אנטיטריפסין
הערות שוליים

1 2  In Robert Boland, Marcia L.Verduin, P.Ruiz Synopsis of Psychiatry12th Edition, Wolters Kluwer Philadelphia 2022, p 605
↑  Bradley M.Wright ,Edward H. Eiland III, Raymond Lorenz Augmentation with atypical antipsychotics for depression: a review of evidence-based support from the medical literature Pharmacotherapy ,march 2013,vol .33, nr.3 pp.344–59
↑  Marieke Begemann,Caroline Dekker, Mari van Lunenburg,Iris Sommer Estrogen augmentation in schizophrenia: a quantitative review of current evidence.Schizophrenia Research november 2012,Vol.141  nr.2–3,pp.179–84
↑  Dan J. Stein, Daniel L. C. Costa, Christine Lochner, Euripedes C. Miguel, Y. C. Janardhan Reddy, Roseli G. Shavitt, Odile A. van den Heuvel, H. Blair Simpson, Obsessive–compulsive disorder, Nature Reviews Disease Primers 5, 2019-08-01 doi: 10.1038/s41572-019-0102-3
↑  Chuan Zhu, Guowei Wang,Jinqing Li,Li Chen,Chaoli Wang,Yajie WangAdenosine A2A receptor antagonist istradefylline 20 versus 40 mg/day as augmentation for Parkinson’s disease: a meta-analysis Neurological Research,Vol. 36, 2014,Nr.11s 1028-1034 2014
↑  Michael A. Campos and Jorge Lascano α1 Antitrypsin deficiency: current best practice in testing and augmentation therapy.Therapeutic Advances in Respiratory Disease october2014,Vol.8,nr.5,pp.150–61
מרדף ברשת

| --- | --- |

לוגו הסדרה באנגלית
 סוגה:  הנפשה הרפתקאות מדע בדיוני
 מדבבים בעברית:  מירון אהרונוביץ', שרון עזריה, עדי רז, צילי ינקו, אלון שר, מתן יחזקאל, ענת שאבי, אפי בן ישראל, עידו מוסרי, אלי לולאי, עמי מנדלמן, יובל סגל, אורלי קטן, מאיה בר שלום, סער בדישי
 ארץ מקור:  קנדה קנדה
 שפות:  אנגלית (דובב לשפות נוספות, ובהן עברית)
 מספר עונות:  15
 מספר פרקים:  148
 הפקה
 חברת הפקה:  Nelvana 
 הפצה:  PBS, נטפליקס 
 אורך פרק:  24 דקות
 שידור
 רשת שידור:  TV Brasil 
 רשת שידור בישראל:  ערוץ לוגי
 תקופת שידור מקורית:  21 בינואר 2002 – הווה
 תקופת שידור בישראל:  2003 – 2011
 קישורים חיצוניים
 pbskids.org/cyberchase
 דף התוכנית ב-IMDb
 
מרדף ברשת (באנגלית: Cyberchase) היא סדרת טלוויזיה מונפשת קנדית-אמריקאית לילדים. הסדרה עלתה לשידור בקנדה ב-21 בינואר 2002, ובישראל בשנת 2003 בערוץ לוגי. לסדרה יש 15 עונות ו-148 פרקים באורך 24 דקות, בישראל שודרו רק 8 העונות הראשונות של הסדרה.
עלילה

הסדרה מספרת על שלושה ילדים מכדור הארץ: ג'קי, מאט ואינז, אשר נלחמים בהאקר כדי להציל את "מרחב הרשת" ואת לוח אם.
דמויות

ג'קי – ילדה בת 11 מכדור הארץ. אוהבת לשמור על סדר וארגון.
מאט – ילד בן 11 מכדור הארץ. אוהב לרכב על סקייטבורד, ולאסוף דברים בתיק שלו.
אינז – ילדה בת 9 מכדור הארץ. החכמה ביותר בחבורה.
דיג'יט – רובוט בצורת ציפור, היוצא עם הילדים להילחם בהאקר. המקור שלו יכול להפוך לכל דבר.
האקר – הנבל הראשי בסדרה, אשר רוצה להשמיד את "מרחב הרשת" ואת לוח אם.
דליט – אחד מעוזריו של האקר.
באז – אחד מעוזריו של האקר. אוהב לאכול סופגניות.
לוח אם – השליטה של "מרחב הרשת". האקר פגע בה עם וירוס שהפך אותה לחלשה.
מדבבים

| שם הדמות | שם המדבב/ת |
| --- | --- |
ג'קי: שרון עזריה
מאט: מירון אהרונוביץ'
אינז: צילי ינקו
דיג'יט / דליט: עדי רז
האקר: אלון שר
באז: עדי רז/ מתן יחזקאל
לוח אם: ענת שאבי/ אפי בן ישראל
דמויות שונות: עידו מוסרי
דמויות שונות: אלי לולאי
דמויות שונות:  יובל סגל
דמויות שונות: עמי מנדלמן
דמויות שונות: אורלי קטן
דמויות שונות: מאיה בר שלום
דמויות שונות: סער בדישי
אליפות וימבלדון 1932

| --- | --- |
 ענף:  טניס 
 תקופת התחרות:  20 ביוני 1932 – 2 ביולי 1932 (13 ימים) 
 מספר תחרות:  52 
 עיר מארחת:  אצטדיוני הטניס בווימבלדון 
 זוכה:  גברים:אלזוורת' ויינס (ארצות הברית) נשים:הלן וילס (ארצות הברית) זוגות גברים: ז'ק בריניון/ז'אן בורוטרה (צרפת) זוגות נשים:דוריס מטקסה (צרפת)/ז'וזאן סיגאר (בלגיה) זוגות מעורבים: אנריקה מאייר (ספרד)/אליזבת ריין (ארצות הברית)
 
 → אליפות וימבלדון 1931 אליפות וימבלדון 1933 ← 
 
אליפות וימבלדון 1932 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-20 ביוני והסתיימה ב-2 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הטניסאיות האמריקאיות הלן וילס ואליזבת ריין שלא השתתפו בתחרות 1931, הגיעו השנה לתחרויות וזכו בתארים.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. ביל טילדן, מנצח התחרות בשנה הקודמת לא השתתף. לקראת התחרות המשתתפים החזקים דורגו כדלקמן:
אנרי קושה (צרפת צרפת),מנצח תחרויות 1927, 1929 הודח בסבב השני
אלזוורת' ויינס (ארצות הברית ארצות הברית), מנצח התחרות
פרנק שילדס (ארצות הברית ארצות הברית), הודח ברבע הגמר
פרד פרי (בריטניה בריטניה), הודח ברבע הגמר
סידני ווד (ארצות הברית ארצות הברית), מנצח תחרות 1931, הודח ברבע הגמר
באני אוסטין (בריטניה בריטניה), הפסיד במשחק הגמר
ז'אן בורוטרה (צרפת צרפת),מנצח תחרויות 1924, 1926 הודח בסבב הרביעי
ג'ק קרופורד (אוסטרליה אוסטרליה), הודח ברבע הגמר
במשחק הגמר אלסוורת' ויינס (ארצות הברית נפגש עם באני אוסטין (בריטניה) וניצח אותו ב-3 מערכות.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. מנצחת תחרות 1931 סילי אאוסם (גרמניה) לא דורגה והודחה בסיבוב הראשון. כמו בתחרות הגברים, 8 טניסאיות זכו לדירוג:
הלן וילס (ארצות הברית ארצות הברית),מנצחת תחרויות 1927-1930, מנצחת התחרות
סימון מתייה (צרפת צרפת), הודחה בחצי הגמר
הילדה קרנווינקל (גרמניה גרמניה), הודחה ברבע הגמר
איילין ויטינסגטול (בריטניה בריטניה), הודחה ברבע הגמר
הלן ג'ייקובס (ארצות הברית ארצות הברית), הודחה במשחק הגמר
בטי נאטהול (בריטניה בריטניה), הודחה ברבע הגמר
לולט פאיו (שווייץ שווייץ), הודחה בסיבוב השלישי
דורותי ראונד (בריטניה בריטניה), הודחה ברבע הגמר
במשחק הגמר הלן וילס (ארצות הברית) ניצחה את הלן ג'ייקובס (ארצות הברית) בשתי מערכות. בכך היא זכתה בתואר בפעם החמישית.